Corporación de Radio e Televisión de Galicia - Wikipedia, a enciclopedia libre
Corporación de Radio e Televisión de Galicia
(Redirixido desde "CRTVG")
Coordenadas: 42°51′43.81″N 8°33′27.70″O﻿ / ﻿42.8621694, -8.5576944
Corporación Radio e Televisión de Galicia
1984, comezo da emisión 1985
Bando-San Marcos Santiago de Compostela 15820 A Coruña Galicia
Alfonso Sánchez Izquierdo (Director Xeral)
Radio e Televisión pública de Galicia
crtvg.gal
A Corporación de Radio e Televisión de Galicia (CRTVG) é un ente público con titularidade xurídica propia creada polo Parlamento de Galicia en 1984 co obxectivo de pór en funcionamento, xestionar, e explotar os medios de comunicación públicos de Galicia. Para tal fin e para contribuír na normalización lingüística e a cohesión social de Galicia, creáronse as sociedades anónimas Televisión de Galicia S.A. e Radio-televisión de Galicia S.A. que co seu sinal chegan a todo o territorio galego.
2 Lista dos directores xerais
O primeiro goberno galego xurdido dunhas eleccións autonómicas en 1981 estaba dividido acerca da constitución dun medio público galego que entre outras cousas favorecera a normalización da lingua galega, dunha banda o conselleiro da Presidencia, Xosé Luís Barreiro Rivas, era o principal impulsor do proxecto e da outra o vicepresidente José Manuel Romay Beccaría era totalmente contrario preferindo unha política de axuda aos medios privados. Cando Romay Beccaria deixou o goberno galego, Barreiro comezou a redactar a Lei de Radio e Televisión que conduciu á creación da CRTVG aínda que se mantivo a oposición dun sector de AP; na oposición o PSOE tamén estaba dividido xa que os catro deputados independentes galeguistas que concorreron polas listas socialistas estaban a favor da súa creación mentres o PSOE mantiña unha política ambigua, tan só os nacionalistas do BNPG-PSG e EG estaban totalmente a favor da súa creación. O 11 de xullo de 1984 aprobouse a Lei de Creación da Compañía de Radio-Televisión de Galicia[1]
A TVG e a Radio Galega iniciaron as súas emisións en 1985 e foron o primeiro medio audiovisual e radiofónico en emitir en lingua galega toda a súa programación.
A CRTVG xestiona as cadeas de radio Radio Galega, Radio Galega Música e Son Galicia Radio (DAB e TDT) e as canles de televisión TVG, G2, TVG Europa e TVG América, emitindo as dúas últimas canles por satélite. Ademais TVG América tamén emite por TDT e G2 exclusivamente por TDT.
O seu Consello de Administración está composto por doce membros elixidos para cada lexislatura polo Parlamento de Galicia entre persoas de acreditado prestixio profesional. A súa misión céntrase en velar polo cumprimento do disposto na Lei de Creación da Compañía e, especialmente, en aprobar aquelas materias que asentan as directrices do funcionamento da entidade pública, como son a programación, a memoria anual, o cadro de persoal e as normas reguladoras da emisión de publicidade.
A TVG e a Radio Galega contan cun consello asesor, que non ten competencias decisorias, senón só asesoras. Está compostos por vogais elixidos entre os traballadores, xestores dos servizos públicos, representantes da Administración Autónoma, Consello da Cultura Galega, universidades, Parlamento e deputacións provinciais.
A Dirección Xeral é un órgano universal que ten a responsabilidade executiva e é nomeado polo Goberno de Galicia para cada lexislatura. As súas funcións son as de xestionar o ente público e as súas sociedades. Para iso conta cun equipo técnico, administrativo e xurídico enmarcado na estrutura da Compañía. Da Dirección Xeral depende tamén a Dirección de Comunicación e Relacións Externas.
Ao redor da Corporación da Radio-Televisión de Galicia e as súas dúas sociedades móvense actualmente un total de 671 traballadores dos que un 70% son homes e un 30% mulleres.
O 1 de xaneiro de 2016 extinguiuse a Compañía de Radio-Televisión de Galicia e pasou a denominarse Corporación de Radio-Televisión de Galicia.[2]
Lista dos directores xerais[editar | editar a fonte]
1985-1986 Luis Losada
1986-1987 Lois Caeiro
1987-1990 Abilio Bernardo de Quirós
1990-1994 Ramón Villot
1994-2005 Francisco Campos
2005-2009 Benigno Sánchez
2009- Alfonso Sánchez Izquierdo
Programación[editar | editar a fonte]
Programación da Televisión de Galicia
A dúas bandas
A mellor televisión do mundo
A noite das badaladas
A tumba aberta
Auga de verán
Aula 2001
Clan Clip
Contrafío
Costeira galega
Espacio aberto
Faíscas da lingua
Galicia de noite
Galicia no cine
Historias con data
¿Imos aló?
Luces da cidade
O campo de atrás
Outra xeira
Palco da música
Portoverán
Velaí...
Servicio de urxencias
Venres Show
Viva o domingo
Xente nosa
A cara descuberta
A repanocha
Adiviña quen vén esta noite
Ágora agora
Bambán Club
Bis a vis
Con música propia
Desde Galicia para o mundo
Educar hoxe
En pé de festa
Entre a Terra e a Lúa
Esto é noticia
Facer memoria
Hai que ver
Ímolo ver
Informes TVG
Lola Corazón
O xogo da Reoca
Tardes con Ana
Tequele Tequele
Tequelexou
Toda unha vida
Ventá aberta
Verán de estrelas
Vivi-lo mar
Vostede decide
A familia Pita
A Casa de 1906
Air Galicia
Ben Falado!
Cociña para todos
Con C de Cultura
De proa a popa
Galicia a rentes do ceo
Galicia, cruce de miradas
Galicia Ras
Galicia salvaxe
Galicia visual
Hai debate
Libro aberto
Mañá será outro día
Moito mar
Noite Brava
O país dos ananos
O show dos Tonechos
Orquestras de Galicia
Son de estrelas
Terras de acolá
Zapping Comando
Maridos e mulleres
Os Atlánticos
Valderrei
Expedición Galicia
Vai pola sombra
Voga voga mariñeiro
Pazo de familia
Contou Rosalía
Produción allea
A Duquesa da rúa do Duque
A muller biónica
A víbora negra
A xuíza Amy
Anxo Rebelde
As irmás McLeod
Cabaleiros con aquel
Diagnóstico asasinato
Espantallo e a señora King
Granxeiro último modelo
Historia dun crime
Medicopters
O príncipe de Bel-Air
O señor Bean
Quita e pon
Véxase tamén: lista de filmes con versión en galego
↑ Texto da lei (PDF)
↑ Sampedro, D. (4 de decembro de 2015). "La CRTVG se extingue para renacer como corporación". La Voz de Galicia. Consultado o 6 de xaneiro de 2015.
Sitio web da CRTVG
Convento de Santo Agustín
Teatro Principal · Auditorio Abanca
Traído desde "https://gl.wikipedia.org/w/index.php?title=Corporación_de_Radio_e_Televisión_de_Galicia&oldid=4581325"
A última edición desta páxina foi o 16 de decembro de 2017 ás 16:21.